# VZOREC OKVIRNEGA SPORAZUMA

Št. JN\_

Ki ga na podlagi javnega razpisa sklepata

ZDRAVSTVENI DOM AJDOVŠČINA

Tovarniška cesta 3, 5270 Ajdovščina

ID št. Za DDV 39847128

Ki ga zastopa direktorica Boža Ferfolja, univ. dipl. prav

v nadaljevanju naročnik.

In

V nadaljevanju dobavitelj.

UVODNE DOLOČBE

1. člen

Sporazumni stranki ugotavljata, da je naročnik po določilih Zakona o javnem naročanju (Uradni list RS, št. 91/15) na podlagi javnega naročila male vrednosti št. objave z ….dne za **MEDICINSKO POTROŠNI MATERIAL,**  izbral dobavitelja za dobavo blaga, ki je predmet tega sporazuma .

Ponudba in predračun ter cenik blaga so sestavni del tega sporazuma.

VELJAVNOST SPORAZUMA

1. člen

Okvirni sporazum se sklepa za čas od **1.1.2017**  **do 31.12.2018**

PREDMET SPORAZUMA

1. člen

Predmet okvirnega sporazuma je sukcesivna oskrba **z MEDICINSKO POTROŠNIMI MATERIALI** za sledeče sklope:

Stranki okvirnega sporazuma ugotavljata, da naročnik po obsegu in časovno ne more vnaprej določiti potreb po blagu, ki je predmet tega okvirnega sporazuma in bo blago časovno in količinsko naročal glede na dejanske potrebe, po cenah, kot so bile podane v ponudbi. Artikle, ki jih naročnik ni mogel zajeti v razpisno dokumentacijo, jih bo pa v času trajanja sporazuma potreboval, bo naročal pri izbranem dobavitelju sklopa, po njegovih maloprodajnih cenah in s priznanim popustom………..

Naročnik se ne obvezuje k dejanski nabavi niti količinsko, niti vrednostno.

Dobavitelj zagotavlja, da ima ustrezne skladiščne, transportne ter kadrovske kapacitete, ki zagotavljajo ustrezno ravnanje z blagom, ki je predmet te sporazuma v skladu s pravili stroke.

1. člen

Okvirni sporazum je sklenjen z enim gospodarskim subjektom za sklop. Pri oddaji naročil se naročnik lahko pisno posvetuje z dobaviteljem, podpisnikom tega sporazuma in zahteva, da po potrebi dopolni svojo ponudbo. Vsako spremembo v dobavi bosta stranki pisno uredili.

VREDNOST SPORAZUMA

1. člen

Pogodbena vrednost temelji na ponudbeni vrednosti razpisanih ocenjenih enoletnih količinah, povečano za čas trajanja sporazuma ter z dodanim 20 % možnim povečanjem vrednosti nabav in znaša za posamezni sklop:

1. člen

Za cene blaga, ki so predmet tega okvirnega sporazuma veljajo cene iz ponudbe, ki so hkrati tudi priloga in sestavni del tega sporazuma.

Cene blaga vključujejo vse stroške dobavitelja, ki so potrebni za izvedbo naročila (davki, morebitne carine, transportni in zavarovalni stroški, skladiščenje, testiranja na sedežu ponudnika, naročnika ali zunanjih izvajalcih, prevajanje, svetovanje in podobno).

Cene blaga so fiksne ves čas trajanja sporazuma.

1. člen

Morebitno povečanje cen je dopustno izključno na podlagi pisnega aneksa, iz utemeljenih razlogov in na podlagi pisnega posvetovanja med strankama sporazuma.

1. člen

V primeru, da dobavitelj ponuja blago iz tega sporazuma v prosti prodaji po nižjih cenah od cen dogovorjenih v tem sporazumu, da prodaja blago v določenih obdobjih s popusti, znižanji zaradi akcij, je o vseh teh znižanjih dolžan obvestiti naročnika in mu omogočiti nakup po znižanih cenah. V primeru opustitve te možnosti, ima naročnik pravico prekiniti sporazum.

OBRAČUN IN ROK PLAČILA

1. člen

Dobavitelj bo račun izstavil po vsaki dobavi. Račun bo naročniku posredovan v elektronski obliki.

1. Člen

Naročnik se obvezuje plačati izvedena dobave v roku 30 dni od dneva prejema računa.

OBVEZNOSTI DOBAVITELJA

1. člen

Dobavitelj bo dobave izvajal kvalitetno, skladno s pogoji tega sporazuma, ponudbo in razpisno dokumentacijo in ob upoštevanju naslednjih zahtev naročnika:

- dobavitelj bo naročila sprejemal v obliki e-sporočil;

- vse naročene artikle bo dostavljal v ekonomat, razloženo;

- vsi artikli bodo ves čas trajanja sporazuma popolnoma enaki ponujenim; vsako spremembo v kvaliteti ali proizvajalcu bo pred dobavo najavil naročniku in pridobiti soglasje k zamenjavi;

- vsaka nedovoljena sprememba v kvaliteti artikla ali ceni, pomeni možnost prekinitve sporazuma;

- vse dobave se bodo vršile v roku do 3 delovnih dni od prejema naročila;

- vse dobave z oznako NUJNO bodo dostavljene naslednji delovni dan od dneva prejema naročila:

- vse dostave bodo izvršene v celotnem obsegu naročenih artiklov:

- ob vsaki dobavi bo priložena papirna dobavnica, ki bo poleg dobavljenih artiklov vsebovali še številko naročnikovega naročila, artikle , cenami za kos brez ddv, skupnim zneskom brez in z DDV.

- na vsakem račun bodo navedeni najmanj naslednji podatki: številka naročilnice, šifra artikla dobavitelja iz javnega naročila ter ostali potrebni podatki o artiklu; nepopolne dokumente bo naročnik zavračal in blaga ni dolžan plačati.

Dobavitelj se obvezuje izvesti prevzete dobave v skladu z razpisno in ponudbeno dokumentacijo, pravili stroke, veljavnimi predpisi in standardi ter z uporabo materialov zahtevane kvalitete, ki ustrezajo veljavnim standardom in imajo predpisano a-testno dokumentacijo.

Dobavitelj mora pri izvedbi dobav, opredeljenih s to pogodbo in predmetno razpisno dokumentacijo upoštevati okoljevarstvene predpise.

Dobavitelj se obvezuje, da bo pri izvedbi pogodbenih dobav pisno obveščal naročnika o vsem, kar bi lahko vplivalo na izvršitev pogodbe.

KONTAKNE OSEBE IN PODATKI

1. člen

Kontaktni podatki za naročanje pri dobavitelju so:

- Ime in priimek odgovorne osebe:\_\_\_\_\_\_\_\_\_\_\_\_\_\_\_\_\_

- Telefon:\_\_\_\_\_\_\_\_\_\_\_\_\_\_\_\_

- Elektronski naslov:\_\_\_\_\_\_\_\_\_\_\_\_\_\_\_\_\_

- Fax:\_\_\_\_\_\_\_\_\_\_\_\_\_

Kontaktni podatki naročnika za izvedbo naročil so:

- Ime in priimek odgovorne osebe:\_\_\_\_\_\_\_\_\_\_\_\_\_\_\_\_\_

- Telefon:\_\_\_\_\_\_\_\_\_\_\_\_\_\_\_\_

- Elektronski naslov:\_\_\_\_\_\_\_\_\_\_\_\_\_\_\_\_\_

- Fax:\_\_\_\_\_\_\_\_\_\_\_\_\_

PREVZEM IN REKLAMACIJE

1. člen

Dobavitelj se obvezuje o nezmožnosti dobave obvestiti naročnika takoj po prejemu naročila.

Naročnik se obvezuje prevzeti naročeno blago v celoti na podlagi predložene in podpisane dobavnice s strani dobavitelja.

Naročnik je dolžan blago in embalažo ob prevzemu na običajen laičen način pregledati.

Naročnik je dolžan vse napake in pomanjkljivosti, ki jih bo odkril, javiti izvajalcu pisno, po elektronski pošti ali telefaksu najkasneje v roku 8 delovnih dni od prejema. Dobavitelj je dolžan napake in pomanjkljivosti odpraviti takoj, če to ni možno, pa najkasneje v roku 3 delovne dni od dneva prejema obvestila.

Blago, za katerega se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili tega sporazuma in s specifikacijami naročila, bo zavrnjeno, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na prevzemnem zapisniku.

OBRAČUN KAZNI

1. člen

Dobavitelj je v primeru zamude pri dobavi, ki ni posledica višje sile oziroma razlogov na strani naročnika, dolžan plačati naročniku pogodbeno kazen v višini 0,3 % od vrednosti posameznega naročila, s katerim je dobavitelj v zamudi, za vsak zamujeni dan, vendar ne več kot 10 % vrednosti naročila, pri katerem je v zamudi.

Pogodbena kazen se zaračuna v primeru, da dobavitelj zamudi z dobavo za več kot en delovni dan od roka dobave, ki ga določa ta sporazum.

Naročnik lahko znesek pogodbene kazni odtegne od zneskov, ki jih mora po sporazumu plačati izvajalcu.

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju sporazuma ter kakorkoli vplivajo na izvedbo pogodbene obveznosti.

Dobavitelj je dolžan pismeno obvestiti naročnika o nastanku višje sile v dveh delovnih dneh po nastanku le-te.

Naročnik in dobavitelj soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po načelih odškodninske odgovornosti, neodvisno od uveljavljanja pogodbene kazni.

Naročnik odstopa brez obveznosti do dobavitelja od naročila, če pride dobavitelj pri dobavi v takšno zamudo, da naročnik nima več interesa za izpolnitev.

VAROVANJE PODATKOV

1. člen

Dobavitelj se zaveda, da bo pri dobavi blaga iz tega okvirnega sporazuma lahko dobil tudi dostop do občutljivih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Dobavitelj se zavezuje, da bo vse podatke skrbno varoval in jih uporabljal izključno za izvajanje tega sporazuma. Za varovanje podatkov v zvezi z dobavo blaga je dobavitelj odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

PROTIKORUPCIJSKO DOLOČILO in SOCIALNA KLAVZULA

1. člen

Upoštevaje določbe 14. člena Zakona o integriteti in preprečevanju korupcije (ZIntPK, Uradni list RS, št. 69/2011-UPB2) je ničen vsak sporazum, pri katerem kdo v imenu ali na račun druge pogodbene stranke, predstavniku ali posredniku naročnika obljubi, ponudi ali da kakšno nedovoljeno korist za:

* + pridobitev posla
  + za sklenitev posla pod ugodnejšimi pogoji
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku ali posredniku.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe ali njegovega podizvajalca.

KONČNE DOLOČBE

1. člen

Pogodbeni stranki se obvezujeta, da bosta naredili vse, kar je potrebno za izvršitev tega sporazuma in da bosta ravnali kot dobra gospodarja, dobavitelj pa tudi s skrbnostjo dobrega strokovnjaka.

1. člen

Naročnik lahko predčasno odpove sporazum :

* + če je izvedeno novo predmetno javno naročilo; naročnik o dnevu pravnomočnosti pisno obvesti dobavitelja; odpoved stopi v veljavo z dnem, ko dobavitelj prejme obvestilo;
  + če zaradi sprememb v poslovanju ne bi več potreboval dobave blaga ali zaradi drugih poslovnih razlogov; odpoved stopi v veljavo z dnem, ko dobavitelj prejme obvestilo;
  + če nastopijo pri dobavitelju okoliščine, ki pomenijo znižanje cen in dobavitelj o tem ne obvesti naročnika in mu ne omogoči ugodnejšega nakupa; odpoved stopi v veljavo z dnem, ko dobavitelj prejme obvestilo;
  + zaradi ponavljajočih napak pri dostavi ali zaradi spremembe v kvaliteti dostavljenega blaga glede na ponujeno ali zaradi neupravičenih podražitev pri čemer odpoved stopi v veljavo z dnem, ko dobavitelj prejme obvestilo;
  + kadar naročnik pisno reklamira zamude pri izvajanju sporazumnih določil, nekvalitetno dobavljenega blaga ali nespoštovanje izvajanja ostalih določil sporazuma; v tem primeru ima naročnik pravico, da skupaj z drugim pisnim opominom dobavitelja premakne iz prvega mesta, torej iz mesta izvajanja, na zadnje mesto med izvajalci okvirnega sporazuma; premik se realizira z dnem prejema pisnega obvestila pri dobavitelju;

Dobavitelj lahko odstopi od sporazuma pisno, z odpovednim rokom 90 dni. Odpovedni rok začne teči naslednji dan po prejemu pisne odpovedi.

1. člen

Stranki se obvezujeta, da bosta morebitne spore iz tega sporazuma reševali sporazumno.

Morebitne spore iz tega sporazuma, ki jih stranki ne bi mogli rešiti sporazumno, rešuje stvarno pristojno sodišče na sedežu naročnika..

1. člen

Glede pravic in dolžnosti dobavitelja in kupca, ki niso določene v tej pogodbi se uporabljajo določila Obligacijskega zakonika (Uradni list RS št. 97/07, uradno prečiščeno besedilo, v nadaljnjem besedilu: OZ), ki urejajo kupoprodajno pogodbo.

1. člen

Kakršnekoli spremembe tega sporazuma so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, pri čemer le te ne morejo biti v nasprotju z določili ZJN-3 in OZ.

1. člen

Sporazum je sestavljen in podpisan v štirih enakih izvodih, od katerih prejme vsaka od pogodbenih strank po dva izvoda.

Kraj, dne

|  |  |
| --- | --- |
| Dobavitelj: | Naročnik:  ZD AJDOVŠČINA  Direktorica  Boža Ferfolja, univ.dipl.prav. |